钦定古今图书集成/明伦汇编/氏族典/第404卷 > 《廖用贤尚友录》 > 褚无量
## 钦定古今图书集成/明伦汇编/氏族典/第404卷 > 《廖用贤尚友录》 > 褚无量

按《唐书褚无量传》：“无量，字弘度，杭州盐官人。擢明经
第，累除国子博士，迁司业。中宗将南郊，祝钦明建言
皇后为亚献，无量固争，后不应助祭，以母老解官。元
宗为太子，复拜国子司业兼侍读，撰《翼善记》以进。及
即位，迁左散骑常侍，封舒国公。开元七年，太子齿胄
于学，诏无量升坐讲劝，百官观礼，厚赉赐。卒谥曰文。”